আদ্-দ্বীন সকিনা মেডিকেল কলেজ
আদ্-দ্বীন সকিনা মেডিকেল কলেজ হলো বাংলাদেশের একটি বেসরকারি মেডিকেল কলেজ। ২০১২ সালে এটি যশোর জেলার পুলারহাটে প্রতিষ্ঠিত হয়। এটি রাজশাহী বিশ্ববিদ্যালয় অধিভুক্ত একটি কলেজ। কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত।